ЧРЕЗ  
ПРЕДСЕДАТЕЛЯ НА   
42-ОТО НАРОДНОТО СЪБРАНИЕ

Г-Н МИХАИЛ МИКОВ

ДО   
МИНИСТЪРА НА ОКОЛНАТА СРЕДА И ВОДИТЕ

Г-Н СТАНИСЛАВ АНАСТАСОВ

**П И Т А Н Е**

**От Страхил Ангелов,   
 народен представител от ПГ на КБ**

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание внасям питане

**ОТНОСНО:** Финансови корекции по ОП „Околна среда 2007-2013 г.“

**УВАЖАЕМИ ГОСПОДИН МИНИСТЪР**,

Понастоящем в МОСВ се извършва повторна управленска верификация на обществени поръчки, по които има сертифицирани разходи в края на 2013 г. и началото на 2014 г. В резултат общини – бенефициенти на ОПОС, отново са започнали да получават писма с предложения за налагане на финансови корекции по процедури, по които има становища за последващ контрол без финансови корекции.

В писмата са налице както некоректни заключения и неправилно интерпретирани обстоятелства, така и пълни противоречия с направените при предишните прегледи констатации и заключения противоречащи на становища на АОП.

В тази връзка моля да ми отговорите как ще обясните този непоследователен и несистематичен подход от страна на УО при осъществяване на проверки на процедури за възлагане на обществени поръчки? Не считате ли, че тези действия сериозно дискредитират компетентността и професионализма на управляващия орган на ОПОС?

СТРАХИЛ АНГЕЛОВ

/народен представител/